ਅਮਰੀਕੀ ਮੱਧਵਰਤੀ ਚੋਣਾਂ 'ਚ ਟਰੰਪ ਨੇ ਕੀ ਗੁਆਇਆ\nਡੈਮੋਕ੍ਰੇਟਿਕ ਪਾਰਟੀ ਅੱਠ ਸਾਲ ਬਾਅਦ ਕਾਂਗਰਸ ਦੇ ਲੋਅਰ ਚੈਂਬਰ ਹਾਊਸ ਆਫ਼ ਰਿਪਰਜ਼ੈਂਟਿਵਸ ਵਿੱਚ ਬਹੁਮਤ 'ਚ ਆਈ ਹੈ। ਹੁਣ ਟਰੰਪ ਆਪਣੇ ਏਜੰਡੇ ਨੂੰ ਸੌਖੇ ਤਰੀਕੇ ਨਾਲ ਦੇ ਅੱਗੇ ਨਹੀਂ ਵਧਾ ਸਕਦੇ ਹਨ। 

ਹਾਲਾਂਕਿ ਟਰੰਪ ਦੀ ਪਾਰਟੀ ਅਮਰੀਕੀ ਸੀਨੇਟ ਵਿੱਚ ਬਹੁਮਤ ਹਾਸਿਲ ਕਰਨ 'ਚ ਕਾਮਯਾਬ ਰਹੀ ਹੈ।

ਇਹ ਵੀ ਪੜ੍ਹੋ:

ਕਿਵੇਂ ਵਧਣਗੀਆਂ ਟਰੰਪ ਲਈ ਚੁਣੌਤੀਆਂ?

ਮੰਗਲਵਾਰ ਨੂੰ ਮੱਧਵਰਤੀ ਚੋਣਾਂ ਲਈ ਹੋਈ ਵੋਟਿੰਗ ਨੂੰ ਟਰੰਪ ਦੇ ਦੋ ਸਾਲ ਦੇ ਕਾਰਜਕਾਲ ਦੇ ਜਨਾਦੇਸ਼ ਦੇ ਰੂਪ ਵਿੱਚ ਦੇਖਿਆ ਜਾ ਰਿਹਾ ਹੈ। ਹਾਲਾਂਕਿ ਇਹ ਕੋਈ ਰਾਸ਼ਟਰਪਤੀ ਬਣਨ ਲਈ ਚੋਣਾਂ ਨਹੀਂ ਹਨ। 

ਅਮਰੀਕੀ ਵੋਟਰਾਂ ਨੇ ਹਾਊਸ ਦੀਆਂ ਕੁੱਲ 435 ਸੀਟਾਂ 'ਤੇ ਵੋਟ ਕੀਤਾ ਹੈ। ਇਸ ਜਿੱਤ ਦੇ ਨਾਲ ਹੀ ਡੇਮੋਕ੍ਰੇਟਸ ਟਰੰਪ ਪ੍ਰਸ਼ਾਸਨ ਦੀਆਂ ਨੀਤੀਆਂ ਅਤੇ ਫ਼ੈਸਲਿਆਂ ਦੀ ਜਾਂਚ ਸ਼ੁਰੂ ਕਰਵਾ ਸਕਦੇ ਹਨ। 

ਇਸ ਦੇ ਨਾਲ ਹੀ ਟਰੰਪ ਵੱਲੋਂ ਲਿਆਏ ਜਾਣ ਵਾਲੇ ਕਾਨੂੰਨਾਂ ਨੂੰ ਵੀ ਹੁਣ ਡੈਮੋਕਰੇਟਸ ਦੇ ਵਿਰੋਧਾ ਦਾ ਸਾਹਮਣਾ ਕਰਨਾ ਪੈ ਸਕਦਾ ਹੈ। ਹੁਣ ਉਨ੍ਹਾਂ ਵੱਲੋਂ ਟਰੰਪ ਦੀਆਂ ਨੀਤੀਆਂ ਬਾਰੇ ਸਵਾਲ ਚੁੱਕੇ ਜਾ ਸਕਦੇ ਹਨ।

ਡੈਮੋਕਰੈਟਸ ਵੱਲੋਂ ਰਾਸ਼ਟਰਪਤੀ ਚੋਣਾਂ ਦੌਰਾਨ ਟਰੰਪ ਦੀ ਪ੍ਰਚਾਰ ਮੁਹਿੰਮ ਵਿੱਚ ਰੂਸ ਦੀ ਕਥਿਤ ਸ਼ਮੂਲੀਅਤ ਬਾਰੇ ਵੀ ਡੈਮੋਕਰੈਟਸ ਦੇ ਮੈਂਬਰ ਜਾਂਚ ਸ਼ੁਰੂ ਕਰਵਾ ਸਕਦੇ ਹਨ।

ਰਾਸ਼ਟਰਪਤੀ ਟਰੰਪ ਨੂੰ ਹਟਾਉਣ ਲਈ ਮਹਾਂਦੋਸ਼ ਦਾ ਮਤਾ ਵੀ ਪੇਸ਼ ਕੀਤਾ ਜਾ ਸਕਦਾ ਹੈ ਪਰ ਅਜਿਹਾ ਹੋਣਾ ਮੁਸ਼ਕਿਲ ਹੈ। ਇਹ ਇਸ ਲਈ ਕਿਉਂਕਿ ਉਸ ਨੂੰ ਫਿਰ ਸੀਨੇਟ ਤੋਂ ਪਾਸ ਹੋਣਾ ਹੋਵੇਗਾ ਜਿੱਥੇ ਟਰੰਪ ਦੀ ਪਕੜ ਕਾਫੀ ਮਜਬੂਤ ਹੈ।

ਕੌਣ ਕਿੱਥੋਂ ਜਿੱਤਿਆ?

ਡੇਮੋਕ੍ਰੇਟਿਕਸ ਨੂੰ ਇਸ ਜਿੱਤ ਤੋਂ ਰਿਪਬਲਿਕਨ ਪਾਰਟੀ ਦੀਆਂ ਨੀਤੀਆਂ ਨੂੰ ਰੋਕਣ ਵਿੱਚ ਵੀ ਮਦਦ ਮਿਲੇਗੀ।  

ਡੈਮੋਕ੍ਰੇਟਿਕ ਪਾਰਟੀ ਦੀ ਅਲੈਗਜ਼ੇਂਡਰੀਆ ਓਕਾਸਿਓ-ਕੋਰਟਜ਼ ਸਿਰਫ਼ 29 ਸਾਲ ਦੀ ਮਹਿਲਾ ਹੈ ਜੋ ਨਿਊਯਾਰਕ ਵਿੱਚ ਅਮਰੀਕੀ ਕਾਂਗਰਸ ਲਈ ਚੁਣੀ ਗਈ ਹੈ। ਮਤਲਬ ਅਮਰੀਕੀ ਕਾਂਗਰਸ ਵਿੱਚ ਕੋਰਟੇਜ ਸਭ ਤੋਂ ਘੱਟ ਉਮਰ ਦੀ ਮੈਂਬਰ ਹੋਵੇਗੀ। 

ਮੱਧਵਰਤੀ ਚੋਣਾਂ ਵਿੱਚ ਦੋ ਮੁਸਲਿਮ ਔਰਤਾਂ ਨੇ ਪਹਿਲੀ ਵਾਰ ਕਾਂਗਰਸ ਵਿੱਚ ਆਪਣੀ ਥਾਂ ਬਣਾਈ ਹੈ। ਇਹ ਔਰਤਾਂ ਹਨ ਡੈਮੋਕ੍ਰੇਟਿਕ ਪਾਰਟੀ ਦੀ ਇਲਹਾਨ ਉਮਰ ਅਤੇ ਰਾਸ਼ਿਦਾ ਤਾਲਿਬ।

ਕੈਂਸਸ ਤੋਂ ਡੈਮੋਕ੍ਰੇਟਿਕ ਪਾਰਟੀ ਦੀ ਸ਼ਾਰਾਇਸ ਡੇਵਿਡਸ ਅਤੇ ਨਿਊ ਮੈਕਸਿਕੋ ਤੋਂ ਡੇਬਰਾ ਹਾਲਾਂਦ ਉੱਤਰੀ-ਦੱਖਣੀ ਅਮਰੀਕਾ ਅਤੇ ਕੈਰੀਬੀਅਨ ਦੀਪ ਸਮੂਹ ਦੀ ਮਹਿਲਾ ਹੈ ਜਿਹੜੀ ਪਹਿਲੀ ਵਾਰ ਅਮਰੀਕੀ ਕਾਂਗਰਸ ਲਈ ਚੁਣੀ ਗਈ ਹੈ। ਡੇਵਿਡਸ ਸਮਲਿੰਗੀ ਹੈ।

ਇਹ ਵੀ ਪੜ੍ਹੋ:

ਸੀਨੇਟ ਵਿੱਚ ਕੌਣ ਜਿੱਤਿਆ?

ਡੈਮੋਕ੍ਰੇਟਿਕ ਪਾਰਟੀ ਦੇ ਤਿੰਨ ਉਮੀਦਵਾਰ-ਇੰਡੀਆਨਾ ਤੋਂ ਜੋਈ ਡੋਨੇਲੀ, ਮਿਸੌਰੀ ਤੋਂ ਕਲਾਇਰ ਮੈਕਕਾਸਕਿਲ ਅਤੇ ਨਾਰਥ ਡਕੋਚਾ ਤੋਂ ਹਾਈਡੀ ਹਾਈਟਕੈਂਪ ਨੂੰ ਰਿਪਬਲੀਕਨ ਉਮੀਦਵਾਰਾਂ ਤੋਂ ਹਾਰ ਦਾ ਸਾਹਮਣਾ ਕਰਨਾ ਪਿਆ ਹੈ।

ਉੱਥੇ ਹੀ ਰਿਪਬਲੀਕਨ ਟੇਡ ਕਰੂਜ਼ ਨੂੰ ਟੈਕਸਸ ਤੋਂ ਡੈਮੋਕ੍ਰਟ ਸਟਾਰ ਬਟੋ ਓਰੋਉਰਕੇ ਤੋਂ ਸਖ਼ਤ ਟੱਕਰ ਦੀ ਗੱਲ ਕਹੀ ਜਾ ਰਹ ਸੀ ਪਰ ਇੱਥੇ ਵੀ...\n\ntl;dr:
ਅਮਰੀਕਾ ਵਿੱਚ ਮੱਧਵਰਤੀ ਚੋਣਾਂ 'ਚ ਡੈਮੋਕ੍ਰੇਟਿਕ ਪਾਰਟੀ ਦੇ ਕਾਬੂ 'ਚ ਹਾਊਸ ਆਫ਼ ਰਿਪਰਜ਼ੈਂਟੇਟਿਵਸ ਦਾ ਆਉਣਾ ਰਾਸ਼ਟਰਪਤੀ ਡੌਨਲਡ ਟਰੰਪ ਲਈ ਇੱਕ ਵੱਡਾ ਝਟਕਾ ਹੈ।